भोपाल. प्रदेश में अब 15 साल से पुराने व्यावसायिक वाहन नहीं चल सकेंगे। यह नियम जनवरी के पहले हफ्ते से ही लागू हो जाएगा। इसके बाद भोपाल में तकरीबन 50 हजार वाहनों को सड़क से हटाना पड़ेगा।
परिवहन मंत्री भूपेंद्र सिंह ने बताया कि वाहन प्रदूषण पर रोक लगाने यह नियम लागू किया जा रहा है। फैसला अमल में आने के बाद भोपाल, इंदौर, जबलपुर और ग्वालियर में तकरीबन 40 फीसदी स्कूल बसों को भी सड़क से हटाना पड़ेगा। भोपाल की 1850 में से 700 स्कूल बसें आदेश लागू होते ही हटानी पड़ेंगी।
लाइसेंस की उम्र हो सकती है 16 साल
परिवहन मंत्री के अनुसार अब 16 साल के बच्चे का भी ड्राइविंग लाइसेंस बनाने संबंधी प्रस्ताव राज्य सरकार के पास भेजा जाएगा। जुवेनाइल कोर्ट के निर्णय के बाद प्रदेश सरकार को भी नियम में परिवर्तन करने की जरूरत होगी।
hin_Deva hin_Deva hin_Deva hin_Deva